CELEX: 32021L0555
Language: da
Date: 2021-03-24 00:00:00
Title: Europa-Parlamentets og Rådets direktiv (EU) 2021/555 af 24. marts 2021 om kontrol med erhvervelse og besiddelse af våben (kodifikation)

6.4.2021   
               
               
                  DA
               
               
                  Den Europæiske Unions Tidende
               
               
                  L 115/1
               
            
         EUROPA-PARLAMENTETS OG RÅDETS DIREKTIV (EU) 2021/555
         af 24. marts 2021
         om kontrol med erhvervelse og besiddelse af våben
         (kodifikation)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til Traktaten om Den Europæiske Unions funktionsmåde, særlig artikel 114, stk. 1,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     Rådets direktiv 91/477/EØF (3) er blevet ændret væsentligt flere gange (4). Direktivet bør af klarheds- og rationaliseringshensyn kodificeres.
                  
               
                     (2)
                  
                  
                     Direktiv 91/477/EØF fastlagde en ledsageforanstaltning for det indre marked. Det skabte ligevægt mellem dels forpligtelsen til at sikre en vis fri bevægelighed for visse skydevåben og væsentlige dele heraf inden for Unionen og dels nødvendigheden af at regulere den frihed ved hjælp af visse sikkerhedsgarantier, som er egnede til disse produkter.
                  
               
                     (3)
                  
                  
                     Ifølge politiets efterretningsoplysninger kan der konstateres en stigende brug af ombyggede våben i Unionen. Det er derfor vigtigt at sikre, at våben, der kan ombygges, er omfattet af definitionen på »skydevåben« i dette direktiv.
                  
               
                     (4)
                  
                  
                     En våbenhandlers aktiviteter omfatter ikke blot fremstilling, men også en ændring eller ombygning af skydevåben, væsentlige dele heraf og ammunition, såsom afkortelse af et komplet skydevåben, der medfører, at de skifter kategori eller underkategori. Rent private, ikkekommercielle aktiviteter såsom manuel ladning eller genladning af ammunition fra ammunitionsdele til egen brug eller ændringer af skydevåben eller væsentlige dele, der ejes af den pågældende person, såsom ændringer af kolber eller sigtemidler eller vedligeholdelse for at afhjælpe nedslidning af væsentlige dele, bør ikke betragtes som aktiviteter, som det kun vil være tilladt for en våbenhandler at foretage.
                  
               
                     (5)
                  
                  
                     I dette direktiv bør definitionen af »våbenmægler« forstås således, at den omfatter enhver fysisk eller juridisk person, herunder partnerskaber, og udtrykket »levere« bør forstås således, at det omfatter udlån og udlejning. Da våbenmæglere leverer tjenesteydelser, der svarer til de tjenesteydelser, som våbenhandlernes leverer, bør de også være omfattet af dette direktiv med hensyn til de forpligtelser for våbenhandlere, der er relevante for våbenmægleres aktiviteter, for så vidt som de er i stand til at opfylde de pågældende forpligtelser, og i det omfang disse forpligtelser ikke opfyldes af en våbenhandler for så vidt angår samme underliggende transaktion.
                  
               
                     (6)
                  
                  
                     Det vil derfor være nyttigt at fastsætte kategorier af skydevåben, for hvilke privatpersoners erhvervelse og besiddelse bør forbydes eller bør være afhængig af tilladelse eller anmeldelse.
                  
               
                     (7)
                  
                  
                     Tilladelser til erhvervelse og besiddelse af skydevåben bør så vidt muligt udstedes efter en enkel administrativ procedure.
                  
               
                     (8)
                  
                  
                     Når skydeåben erhverves og besiddes på lovlig vis i overensstemmelse med dette direktiv, finder nationale bestemmelser om bæretilladelse til våben eller om jagt eller sportsskydning anvendelse.
                  
               
                     (9)
                  
                  
                     Dette direktiv berører ikke medlemsstaternes ret til at indføre foranstaltninger, som tager sigte på at imødegå den illegale våbenhandel.
                  
               
                     (10)
                  
                  
                     Det er nødvendigt, at medlemsstaterne anvender et elektronisk dataregistreringssystem af central eller decentral karakter, som sikrer de bemyndigede myndigheder adgang til de dataregistreringssystemer, hvori de nødvendige oplysninger om hvert enkelt skydevåben er opført. Politiets, retlige myndigheders og øvrige kompetente myndigheders adgang til dataregistreringssystemets oplysninger skal være betinget af overholdelse af artikel 8 i den europæiske konvention til beskyttelse af menneskerettigheder og grundlæggende frihedsrettigheder.
                  
               
                     (11)
                  
                  
                     For at øge sporbarheden af alle skydevåben og væsentlige dele samt for at lette deres frie bevægelighed bør alle skydevåben eller væsentlige dele heraf påsættes en tydelig, permanent og unik mærkning og registreres i medlemsstaternes dataregistreringssystemer.
                  
               
                     (12)
                  
                  
                     Optegnelserne i dataregistreringssystemerne bør indeholde alle oplysninger, som gør det muligt at kæde et skydevåben sammen med dets ejer, og bør omfatte fabrikantens navn eller mærke, fremstillingsland eller -sted, skydevåbnets type, mærke, model, kaliber og serienummer og en eventuel unik mærkning på skydevåbnets ramme eller låsestol. Andre væsentlige dele end rammen eller låsestolen bør registreres i dataregistreringssystemerne under samme reference som det skydevåben, som de skal være en del af.
                  
               
                     (13)
                  
                  
                     For at lette sporing af våben er det nødvendigt at anvende alfanumeriske koder og i mærkningen at medtage våbnets fremstillingsår, hvis året ikke er en del af serienummeret.
                  
               
                     (14)
                  
                  
                     For at undgå, at mærkning let slettes, og for at præcisere, hvilke væsentlige dele der bør bære mærkningen, er fælles EU-regler for mærkning nødvendige. Disse regler bør kun gælde for skydevåben eller væsentlige dele, fremstillet eller importeret til Unionen den 14. september 2018 eller derefter, når de markedsføres, mens skydevåben og dele, der er fremstillet eller importeret til Unionen inden denne dato, fortsat bør være omfattet af de mærknings- og registreringskrav i henhold til direktiv 91/477/EØF, der fandt anvendelse indtil denne dato.
                  
               
                     (15)
                  
                  
                     På grund af den særlige karakter af våbenhandleres og -mægleres virksomhed er det nødvendigt, at medlemsstaterne udøver en streng kontrol med en sådan virksomhed, navnlig ved at kontrollere våbenhandleres og -mægleres faglige integritet og kvalifikationer.
                  
               
                     (16)
                  
                  
                     I betragtning af skydevåbens og væsentlige deles farlige karakter og holdbarhed er det med henblik på at sikre, at de kompetente myndigheder er i stand til at spore skydevåben og væsentlige dele i forbindelse med administrative og strafferetlige procedurer, og under hensyntagen til nationale procedureregler nødvendigt, at fortegnelser i dataregistreringssystemerne opbevares i en periode på 30 år efter destruktionen af de pågældende skydevåben og væsentlige dele. Adgang til disse fortegnelser og alle relevante personoplysninger bør begrænses til kompetente myndigheder og bør kun gives i op til ti år efter destruktionen af det pågældende skydevåben eller de pågældende væsentlige dele med henblik på meddelelse eller inddragelse af tilladelser eller med henblik på toldsager, herunder eventuel pålæggelse af administrative sanktioner, og i op til 30 år efter destruktionen af det pågældende skydevåben eller de pågældende væsentlige dele, hvis sådan adgang er nødvendig af hensyn til håndhævelsen af strafferetten.
                  
               
                     (17)
                  
                  
                     Det er vigtigt med en effektiv udveksling af oplysninger mellem på den ene side våbenhandlere og -mæglere og på den anden side de nationale kompetente myndigheder, for at dataregistreringssystemet kan fungere effektivt. Våbenhandlere og -mæglere bør derfor give oplysninger til de nationale kompetente myndigheder uden unødig forsinkelse. Med henblik herpå bør de nationale kompetente myndigheder etablere en elektronisk forbindelse for våbenhandlere og -mæglere, som kan omfatte indgivelse af oplysningerne pr. e-mail eller direkte gennem en database eller et andet register.
                  
               
                     (18)
                  
                  
                     Der bør som hovedregel være forbud mod, at personer, som tidligere har modtaget en endelig dom for visse alvorlige strafbare handlinger, erhverver skydevåben.
                  
               
                     (19)
                  
                  
                     Medlemsstaterne bør have et monitoreringssystem for at sikre, at betingelserne for en tilladelse til et skydevåben er opfyldt gennem hele dens varighed. Medlemsstaterne bør afgøre, om evalueringen skal omfatte en forudgående lægeundersøgelse eller psykologisk vurdering.
                  
               
                     (20)
                  
                  
                     Med forbehold af national ret vedrørende erhvervsansvar bør evalueringen af relevante medicinske eller psykologiske oplysninger ikke antages at pålægge lægen eller andre personer, der giver sådanne oplysninger, ansvar, hvis skydevåben, der besiddes i overensstemmelse med dette direktiv, misbruges.
                  
               
                     (21)
                  
                  
                     Skydevåben og ammunition bør opbevares sikkert, når de ikke er under umiddelbart opsyn. Hvis skydevåben og ammunition ikke opbevares i et sikringsskab, bør de opbevares adskilt fra hinanden. Når skydevåbnet og ammunitionen skal overdrages til en transportvirksomhed med henblik på transport, bør transportvirksomheden være ansvarlig for korrekt tilsyn og opbevaring. Kriterierne for korrekt opbevaring og sikker transport bør fastlægges i national ret under hensyntagen til antallet og kategorien af de pågældende skydevåben og den pågældende ammunition.
                  
               
                     (22)
                  
                  
                     Dette direktiv bør ikke berøre medlemsstaters regler, som tillader lovlige transaktioner, der involverer skydevåben, væsentlige dele samt ammunition gennem postordresalg, internethandel eller aftale om fjernsalg som defineret i Europa-Parlamentets og Rådets direktiv 2011/83/EU (5), f.eks. ved hjælp af online-auktionskataloger eller rubrikannoncer, telefon eller e-mail. Det er dog vigtigt, at identiteten af parterne i sådanne transaktioner og deres lovlige adgang til at gennemføre sådanne transaktioner kan kontrolleres og faktisk bliver kontrolleret. For så vidt angår køberne er det derfor hensigtsmæssigt at sikre, at deres identitet og eventuelt deres tilladelse til erhvervelse af et skydevåben, væsentlige dele eller ammunition kontrolleres af en godkendt eller autoriseret våbenhandler eller -mægler eller af en offentlig myndighed eller en repræsentant for denne myndighed, senest ved leveringen.
                  
               
                     (23)
                  
                  
                     Der bør for de farligste skydevåben fastsættes strenge regler i dette direktiv for at sikre, at det med nogle begrænsede og behørigt begrundede undtagelser ikke er tilladt at erhverve, besidde eller handle med sådanne skydevåben. Hvis disse regler ikke overholdes, bør medlemsstaterne træffe alle passende foranstaltninger, som kan omfatte beslaglæggelse af sådanne skydevåben.
                  
               
                     (24)
                  
                  
                     Medlemsstaterne bør imidlertid have mulighed for at tillade erhvervelse og besiddelse af skydevåben, væsentlige dele og ammunition klassificeret i kategori A, når det er nødvendigt til uddannelsesmæssige, kulturelle, herunder film- og teatermæssige, forskningsmæssige eller historiske formål. De autoriserede personer kan bl.a. omfatte bøssemagere, afprøvningsfaciliteter, fabrikanter, godkendte eksperter, retsmedicinere og i visse tilfælde personer involveret i film- eller tv-optagelser. Medlemsstaterne bør også have mulighed for at give enkeltpersoner tilladelse til at erhverve og besidde skydevåben, væsentlige dele og ammunition klassificeret i kategori A med henblik på nationalt forsvar, såsom i forbindelse med frivillig militær uddannelse i henhold til national ret.
                  
               
                     (25)
                  
                  
                     Medlemsstaterne bør have mulighed for at vælge at meddele anerkendte museer og samlere tilladelse til at erhverve og besidde skydevåben, væsentlige dele og ammunition klassificeret i kategori A, hvor det er nødvendigt af historiske, kulturelle, videnskabelige, tekniske, uddannelsesmæssige eller kulturarvsmæssige hensyn, forudsat at sådanne museer og samlere forud for tilladelsen dokumenterer, at de har truffet de nødvendige foranstaltninger til at imødegå enhver risiko for den offentlige sikkerhed eller den offentlige orden, herunder ved korrekt opbevaring. En sådan tilladelse bør tage hensyn til og afspejle den særlige situation, herunder samlingens art og formål, og medlemsstaterne bør sørge for, at der er et system for monitorering af samlere og samlinger.
                  
               
                     (26)
                  
                  
                     Våbenhandlere og -mæglere bør ikke forhindres i at håndtere skydevåben, væsentlige dele og ammunition klassificeret i kategori A i tilfælde, hvor det undtagelsesvis er tilladt at erhverve sådanne skydevåben, væsentlige dele og ammunition, hvis håndtering heraf er nødvendig med henblik på deaktivering eller ombygning, eller hvor det i øvrigt er tilladt efter dette direktiv. Våbenhandlere og -mæglere bør heller ikke hindres i at håndtere sådanne skydevåben, væsentlige dele og ammunition i tilfælde, der ikke er omfattet af dette direktiv, såsom skydevåben, væsentlige dele og ammunition, der skal eksportes ud af Unionen, eller våben, som de væbnede styrker, politiet eller de offentlige myndigheder skal erhverve.
                  
               
                     (27)
                  
                  
                     Våbenhandlere og -mæglere bør kunne afvise at gennemføre enhver mistænkelig transaktion vedrørende erhvervelse af komplette patroner eller skarpe tændladninger til ammunition. En transaktion kan anses for mistænkelig, hvis den f.eks. omfatter mængder, der er usædvanlige til privat brug, hvis køberen forekommer ubekendt med anvendelsen af ammunitionen, eller hvis køberen insisterer på at betale kontant og samtidig er uvillig til at fremlægge identifikationsbevis. Våbenhandlere og -mæglere bør også kunne indberette sådanne mistænkelige transaktioner til de kompetente myndigheder.
                  
               
                     (28)
                  
                  
                     Risikoen for, at akustiske våben og andre former for gas- og signalvåben og lignende ombygges til rigtige skydevåben er stor. Det er derfor vigtigt at løse problemet med, at sådanne ombyggede skydevåben anvendes i forbindelse med udførelse af strafbare handlinger. For at undgå risikoen for, at signalvåben og gas- og signalvåben fremstilles på en sådan måde, at de kan ombygges til at udsende et hagl, en kugle eller et projektil ved hjælp af et brændbart drivmiddel, bør Kommissionen endvidere vedtage tekniske specifikationer for at sikre, at de ikke kan ombygges på denne måde.
                  
               
                     (29)
                  
                  
                     Under hensyntagen til den store risiko for reaktivering af ukorrekt deaktiverede skydevåben og med henblik på at øge sikkerheden i hele Unionen bør sådanne skydevåben være omfattet af dette direktiv. Definitionen af »deaktiverede skydevåben« bør afspejle de generelle principper om deaktivering af skydevåben som fastsat i protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, der er knyttet til Rådets afgørelse 2014/164/EU (6), som gennemfører den nævnte protokol i Unionens retlige ramme.
                  
               
                     (30)
                  
                  
                     Det europæiske skydevåbenpas bør betragtes som det primære dokument til brug for sportsskytter og andre personer med tilladelse i henhold til dette direktiv, når de er i besiddelse af skydevåben under en rejse til en anden medlemsstat. Medlemsstaterne bør ikke gøre godkendelse af det europæiske skydevåbenpas betinget af betaling af et gebyr eller en afgift.
                  
               
                     (31)
                  
                  
                     Bestemmelserne i dette direktiv vedrørende det europæiske skydevåbenpas bør også henvise til skydevåben i kategori A, uden at dette berører medlemsstaternes ret til at vælge at anvende strengere regler.
                  
               
                     (32)
                  
                  
                     For at lette sporingen af skydevåben og effektivt bekæmpe den ulovlige handel med og fremstilling af skydevåben samt dele og ammunition hertil, er udvekslingen af oplysninger mellem medlemsstaterne nødvendig.
                  
               
                     (33)
                  
                  
                     Skydevåben, som er konstrueret til militær anvendelse, såsom AK47 og M16, som er udstyret til at operere på grundlag af selektiv affyring, og som kan indstilles manuelt mellem fuldautomatisk og halvautomatisk affyring, bør klassificeres i kategori A og bør derfor være forbudt til civil brug. Hvis de ombygges til halvautomatiske skydevåben, bør de klassificeres i kategori A, punkt 6.
                  
               
                     (34)
                  
                  
                     Nogle halvautomatiske skydevåben kan nemt ombygges til fuldautomatiske skydevåben og udgør dermed en trussel mod sikkerheden. Selv uden en sådan ombygning kan visse halvautomatiske skydevåben være meget farlige, når deres kapacitet med hensyn til antal patroner, de kan indeholde, er høj. Derfor bør halvautomatiske skydevåben med fast/integreret magasin, der giver mulighed for affyring af et stort antal patroner, og halvautomatiske skydevåben kombineret med et aftageligt magasin med høj kapacitet, være forbudt til civil brug. Den blotte mulighed for at montere magasin med en kapacitet på over ti patroner for lange skydevåben og 20 patroner for korte skydevåben bør ikke afgøre klassificeringen af skydevåbnet i en bestemt kategori.
                  
               
                     (35)
                  
                  
                     Med forbehold af forlængelse af tilladelser i henhold til dette direktiv bør halvautomatiske skydevåben med randantænding, herunder dem med en kaliber på.22 eller derunder, ikke klassificeres i kategori A, medmindre de er blevet ombygget fra fuldautomatiske skydevåben.
                  
               
                     (36)
                  
                  
                     Genstande, der har et skydevåbens fysiske udseende (»attrapvåben«), men som er fremstillet på en sådan måde, at de ikke kan ombygges til at udsende et skud, en kugle eller et projektil ved hjælp af et brændbart drivmiddel, bør ikke være omfattet af dette direktiv.
                  
               
                     (37)
                  
                  
                     Hvis medlemsstater har national lovgivning vedrørende antikke våben, bør sådanne våben ikke være omfattet af dette direktiv. Dog har replikaer af antikke våben ikke den samme historiske betydning eller interesse og kan konstrueres ved brug af moderne teknikker, som kan forbedre deres holdbarhed og præcision. Derfor bør sådanne replikaer være omfattet af anvendelsesområdet for dette direktiv. Dette direktiv bør ikke finde anvendelse på andre genstande såsom hardball-våben, som ikke er omfattet af definitionen af et »skydevåben« og derfor er ikke reguleret af dette direktiv.
                  
               
                     (38)
                  
                  
                     For at forbedre udvekslingen af oplysninger mellem medlemsstaterne ville det være nyttigt, hvis Kommissionen vurderede, hvilke elementer der er nødvendige for et system til støtte for udveksling af de oplysninger, der er indeholdt i de dataregistreringssystemer, der findes i medlemsstaterne, herunder mulighederne for, at alle medlemsstater får adgang til et sådant system. Dette system kan anvende et modul fra informationssystemet for det indre marked (IMI), oprettet ved Europa-Parlamentets og Rådets forordning (EU) nr. 1024/2012 (7), der er specifikt tilpasset til skydevåben. Sådan udveksling af oplysninger mellem medlemsstaterne bør finde sted i overensstemmelse med reglerne om databeskyttelse i Europa-Parlamentets og Rådets forordning (EU) 2016/679 (8). Hvis den kompetente myndighed har behov for adgang til strafferegisteroplysninger om en person, der ansøger om tilladelse til at erhverve eller besidde et skydevåben, bør den pågældende myndighed kunne få disse oplysninger i henhold til Rådets rammeafgørelse 2009/315/RIA (9). Kommissionens vurdering kunne om nødvendigt ledsages af et lovgivningsforslag, der tager hensyn til eksisterende redskaber til udveksling af oplysninger.
                  
               
                     (39)
                  
                  
                     For at sikre en passende elektronisk informationsudveksling mellem medlemsstater vedrørende meddelte tilladelser til overførsel af skydevåben til en anden medlemsstat og afslag på at meddele tilladelse til at erhverve eller besidde et skydevåben bør beføjelsen til at vedtage retsakter delegeres til Kommissionen i overensstemmelse med artikel 290 i traktaten om Den Europæiske Unions funktionsmåde, for så vidt angår fastsættelse af bestemmelser, der giver medlemsstaterne mulighed for at etablere et sådant system til udveksling af oplysninger. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning (10). For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelse af delegerede retsakter.
                  
               
                     (40)
                  
                  
                     For at sikre ensartede betingelser for gennemførelsen af dette direktiv bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (11).
                  
               
                     (41)
                  
                  
                     I dette direktiv overholdes de grundlæggende rettigheder og de principper, som bl.a. Den Europæiske Unions charter om grundlæggende rettigheder anerkender.
                  
               
                     (42)
                  
                  
                     Europa-Parlamentets og Rådets forordning (EU) 2016/679 bør finde anvendelse på behandling af personoplysninger inden for rammerne af dette direktiv. Når personoplysninger, der indsamles efter dette direktiv, behandles med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner, bør de myndigheder, der behandler disse data, overholde de bestemmelser, der er vedtaget i medfør af Europa-Parlamentets og Rådets direktiv (EU) 2016/680 (12).
                  
               
                     (43)
                  
                  
                     Målene for dette direktiv kan ikke i tilstrækkelig grad opfyldes af medlemsstaterne, men kan på grund af handlingens omfang eller virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går dette direktiv ikke videre, end hvad der er nødvendigt for at nå disse mål.
                  
               
                     (44)
                  
                  
                     For så vidt angår Island og Norge udgør dette direktiv en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (13), der henhører under det område, som er nævnt i artikel 1 i Rådets afgørelse 1999/437/EF (14).
                  
               
                     (45)
                  
                  
                     For så vidt angår Schweiz udgør dette direktiv og en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (15), der henhører under det område, som er nævnt i artikel 1 i afgørelse 1999/437/EF sammenholdt med artikel 3 i Rådets afgørelse 2008/146/EF (16).
                  
               
                     (46)
                  
                  
                     For så vidt angår Liechtenstein udgør dette direktiv en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (17), som henhører under det område, der er nævnt i artikel 1 i afgørelse 1999/437/EF sammenholdt med artikel 3 i Rådets afgørelse 2011/350/EU (18).
                  
               
                     (47)
                  
                  
                     Nærværende direktiv bør ikke berøre medlemsstaternes forpligtelser med hensyn til de i bilag III, del B, angivne frister for gennemførelse i national ret af direktiverne —
                  
               VEDTAGET DETTE DIREKTIV:
         KAPITEL 1
         
            ANVENDELSESOMRÅDE
         
         
            Artikel 1
            
               1.   I dette direktiv forstås ved:
               
                           1)
                        
                        
                           »skydevåben«: ethvert bærbart våben med løb, som udsender, er konstrueret til at udsende eller kan ombygges til at udsende et hagl, en kugle eller et projektil ved hjælp af et brændbart drivmiddel, medmindre det er undtaget fra denne definition af en af de i bilag I, afsnit III, anførte grunde. Skydevåben er klassificeret i bilag I, afsnit II.
                           En genstand anses for at kunne ombygges til at udsende et hagl, en kugle eller et projektil ved hjælp af et brændbart drivmiddel, hvis den:
                           
                                       a)
                                    
                                    
                                       fremtræder som et skydevåben, og
                                    
                                 
                                       b)
                                    
                                    
                                       som følge af sin konstruktion eller det materiale, den er fremstillet af, kan ombygges hertil
                                    
                                 
                     
                           2)
                        
                        
                           »væsentlige dele«: løbet, rammen, låsestolen, uanset om der er en øvre eller nedre låsestol, hvis det er relevant, slæden, tromlen, bundstykket eller låsen, idet de som særskilte genstande hører ind under den kategori, i hvilken det skydevåben, som de er eller skal være en del af, er klassificeret
                        
                     
                           3)
                        
                        
                           »ammunition«: patronen i sin helhed eller dele heraf, herunder patronhylstre, tændladning, drivladning, hagl eller projektiler, der anvendes i et skydevåben, forudsat at disse dele selv er underlagt krav om tilladelse i den pågældende medlemsstat
                        
                     
                           4)
                        
                        
                           »signalvåben og gas- og signalvåben«: anordninger med et patronkammer, som kun er beregnet til at affyre løse skud, lokalirriterende midler, andre aktive stoffer eller pyroteknisk ammunition, og som ikke kan ombygges til at udsende et hagl, en kugle eller et projektil ved hjælp af et brændbart drivmiddel
                        
                     
                           5)
                        
                        
                           »salutvåben, teater- og filmvåben samt specialeffektvåben«: skydevåben, som er specifikt ombygget udelukkende til at affyre løse skud, såsom til brug i teaterforestillinger, ved fotografiske optagelser, ved film- og fjernsynsoptagelser, ved genopførelse af historiske begivenheder, parader og sportsbegivenheder og i forbindelse med uddannelse
                        
                     
                           6)
                        
                        
                           »deaktiverede skydevåben«: skydevåben, der er gjort permanent uegnede til brug ved en deaktivering, der sikrer, at alle væsentlige dele af det pågældende skydevåben er gjort permanent ubrugelige og umulige at fjerne, udskifte eller ændre, og hvor skydevåbnet under ingen omstændigheder kan reaktiveres
                        
                     
                           7)
                        
                        
                           »museum«: en permanent institution, som tjener samfundet og dets udvikling, som er åben for offentligheden, og som erhverver, bevarer, forsker i og udstiller skydevåben, væsentlige dele heraf eller ammunition til historiske, kulturelle, videnskabelige, tekniske, uddannelsesmæssige, kulturarvsrelaterede eller rekreative formål, og som er anerkendt som sådan af den pågældende medlemsstat
                        
                     
                           8)
                        
                        
                           »samler«: enhver fysisk eller juridisk person, der beskæftiger sig med indsamling og bevaring af skydevåben, væsentlige dele eller ammunition til historiske, kulturelle, videnskabelige, tekniske, uddannelsesmæssige eller kulturarvsrelaterede formål, og som er anerkendt som sådan af den pågældende medlemsstat
                        
                     
                           9)
                        
                        
                           »våbenhandler«: enhver fysisk eller juridisk person, hvis erhvervsmæssige aktivitet helt eller delvis består i en af følgende:
                           
                                       a)
                                    
                                    
                                       fremstilling, handel, ombytning, udlejning, reparation, ændring eller ombygning af skydevåben eller væsentlige dele
                                    
                                 
                                       b)
                                    
                                    
                                       fremstilling, handel, ombytning, ændring eller ombygning af ammunition
                                    
                                 
                     
                           10)
                        
                        
                           »våbenmægler«: enhver anden fysisk eller juridisk person end en våbenhandler, hvis erhvervsmæssige aktivitet helt eller delvis består i en af følgende:
                           
                                       a)
                                    
                                    
                                       forhandling eller tilrettelæggelse af transaktioner med henblik på køb, salg eller levering af skydevåben, væsentlige dele heraf eller ammunition
                                    
                                 
                                       b)
                                    
                                    
                                       tilrettelæggelse af overførsel af skydevåben, væsentlige dele eller ammunition inden for en medlemsstat, mellem to medlemsstater, fra en medlemsstat til et tredjeland eller fra et tredjeland til en medlemsstat
                                    
                                 
                     
                           11)
                        
                        
                           »ulovlig fremstilling«: fremstilling eller samling af skydevåben, væsentlige dele hertil og ammunition:
                           
                                       a)
                                    
                                    
                                       ved anvendelse i sådanne skydevåben af væsentlige dele, der har været genstand for ulovlig handel
                                    
                                 
                                       b)
                                    
                                    
                                       uden licens eller tilladelse udstedt i henhold til artikel 4 af en kompetent myndighed i den medlemsstat, hvor fremstillingen eller samlingen finder sted, eller
                                    
                                 
                                       c)
                                    
                                    
                                       uden mærkning af skydevåben ved fremstillingen i henhold til artikel 4
                                    
                                 
                     
                           12)
                        
                        
                           »ulovlig handel«: erhvervelse, salg, levering, transport eller overførsel af skydevåben, væsentlige dele heraf eller ammunition fra eller gennem en medlemsstats område til en anden medlemsstats område, hvis en af de berørte medlemsstater ikke tillader det i henhold til dette direktiv, eller hvis skydevåbnene, de væsentlige dele eller ammunitionen ikke er mærket i overensstemmelse med artikel 4
                        
                     
                           13)
                        
                        
                           »sporing«: systematisk sporing af skydevåben og, hvor det er muligt, af væsentlige dele heraf og ammunition fra fabrikant til køber med henblik på at hjælpe de kompetente myndigheder i medlemsstaterne med at afsløre, undersøge og analysere ulovlig fremstilling og ulovlig handel.
                        
                     
            
               2.   I dette direktiv betragtes en person som værende bosiddende i det land, der angives med adressen på et officielt dokument, der angiver den pågældendes bopæl, såsom et pas eller et nationalt identitetskort, som forevises de kompetente myndigheder i en medlemsstat eller for en våbenhandler eller -mægler ved kontrol ved erhvervelsen eller besiddelsen. Hvis en persons adresse ikke fremgår af den pågældendes pas eller nationale identitetskort, bestemmes den pågældendes bopælsland på grundlag af et andet officielt bevis for bopæl, som anerkendes af den pågældende medlemsstat.
            
            
               3.   Et »europæisk skydevåbenpas« udstedes af de kompetente myndigheder i medlemsstaterne efter ansøgning til en person, der lovligt er i besiddelse af og bruger et skydevåben. Skydevåbenpasset kan højst gælde fem år, dets gyldighedsperiode kan forlænges, og det skal indeholde de i bilag II fastsatte oplysninger. Det er et personligt dokument, hvori det eller de skydevåben, som passets indehaver besidder og bruger, opføres. Brugeren af skydevåbnet skal altid bære passet på sig, og ændringer med hensyn til skydevåbnets besiddelse eller kendetegn samt ethvert tab eller tyveri af skydevåbnet skal angives i passet.
            
         
         
            Artikel 2
            
               1.   Dette direktiv berører ikke anvendelsen af nationale bestemmelser om bæretilladelse til våben, jagt eller sportsskydning, anvendelse af våben, der erhverves og besiddes på lovlig vis, i overensstemmelse med dette direktiv.
            
            
               2.   Dette direktiv finder ikke anvendelse på de væbnede styrkers, politiets eller de offentlige myndigheders erhvervelse eller besiddelse af våben og ammunition i overensstemmelse med national ret. Det finder heller ikke anvendelse på overførsel som reguleret ved Europa-Parlamentets og Rådets direktiv 2009/43/EF (19).
            
         
         
            Artikel 3
            Medlemsstaterne kan i deres nationale våbenlovgivning fastsætte bestemmelser, der er strengere end de, der er fastsat i dette direktiv, med forbehold af de rettigheder, der i medfør af artikel 17, stk. 2, indrømmes de i medlemsstaterne bosiddende personer.
         
         KAPITEL 2
         
            HARMONISERING AF LOVGIVNINGERNE OM SKYDEVÅBEN
         
         
            Artikel 4
            
               1.   Med hensyn til skydevåben, der fremstilles eller importeres til Unionen den 14. september 2018 eller derefter, sikrer medlemsstaterne, at alle sådanne skydevåben eller alle væsentlige dele, der markedsføres, er:
               
                           a)
                        
                        
                           forsynet med en tydelig, permanent og unik mærkning straks efter fremstillingen og senest før markedsføringen heraf eller straks efter importen til Unionen, og
                        
                     
                           b)
                        
                        
                           registreret i overensstemmelse med dette direktiv straks efter fremstillingen og senest før markedsføringen heraf eller straks efter importen til Unionen.
                        
                     
            
               2.   Den i stk. 1, litra a), omhandlede unikke mærkning skal angive fabrikantens navn eller mærke, fremstillingsland eller -sted, serienummer og fremstillingsår, hvis dette ikke allerede er en del af serienummeret, og model, hvor det er muligt. Dette berører ikke en eventuel påsætning af fabrikantens varemærke. Hvis en væsentlig del er for lille til at blive mærket i overensstemmelse med denne artikel, skal den i det mindste mærkes med et serienummer eller en alfanumerisk eller digital kode.
               Kravene til mærkning af skydevåben og væsentlige dele, der er af særlig historisk betydning, fastlægges i overensstemmelse med national ret.
               Medlemsstaterne sikrer, at hver basispakke med komplet ammunition forsynes med mærkning med angivelse af fabrikantens navn, sendingens eller partiets identifikationsnummer samt kaliber og ammunitionstype.
               Medlemsstaterne kan med henblik på stk. 1 og nærværende stykke vælge at anvende bestemmelserne i konventionen af 1. juli 1969 om gensidig anerkendelse af kontrolstempling af håndskydevåben (»1969-konventionen«).
               Medlemsstaterne sikrer endvidere, at der ved overførsel af et skydevåben eller væsentlige dele heraf fra deres statslige lagre med henblik på permanent civil brug påsættes en unik mærkning som fastsat i stk. 1, der gør det muligt at identificere den overførende enhed.
            
            
               3.   Kommissionen vedtager gennemførelsesretsakter med tekniske specifikationer for mærkningen. Disse gennemførelsesretsakter vedtages efter undersøgelsesproceduren, jf. artikel 20, stk. 2.
            
            
               4.   Hver medlemsstat etablerer en ordning til regulering af våbenhandleres og -mægleres virksomhed. Sådanne ordninger skal omfatte mindst følgende foranstaltninger:
               
                           a)
                        
                        
                           registrering af våbenhandlere og -mæglere, der arbejder på den pågældende medlemsstats område
                        
                     
                           b)
                        
                        
                           godkendelse eller autorisation for handels- og mæglervirksomhed på den pågældende medlemsstats område, og
                        
                     
                           c)
                        
                        
                           en kontrol af den pågældende våbenhandlers eller -mæglers personlige og faglige integritet og af den pågældendes relevante kvalifikationer. Når der er tale om en juridisk person, skal kontrollen vedrøre både den juridiske person og den eller de fysiske personer, der leder virksomheden.
                        
                     
            
               5.   Medlemsstaterne sikrer oprettelsen og vedligeholdelsen af et elektronisk dataregistreringssystem af central eller decentral karakter for at sikre de bemyndigede myndigheder adgang til de dataregistre, hvori hvert enkelt af de skydevåben, som er omfattet af dette direktiv, er opført. Dette dataregistreringssystem registrerer alle de oplysninger om skydevåben, som er nødvendige for at kunne spore og identificere de pågældende skydevåben, herunder:
               
                           a)
                        
                        
                           type, mærke, model, kaliber og serienummer for hvert skydevåben og det mærke, der er påført dets låsestol eller ramme som en unik mærkning i overensstemmelse med stk. 1, og som skal tjene som en unik identifikator for hvert enkelt skydevåben
                        
                     
                           b)
                        
                        
                           serienummeret eller den unikke mærkning på de væsentlige dele, hvis dette er forskelligt fra mærkningen på det enkelte skydevåbens låsestol eller ramme
                        
                     
                           c)
                        
                        
                           navn og adresse på leverandører samt erhververe eller besiddere af skydevåbnet sammen med den eller de relevante datoer, og
                        
                     
                           d)
                        
                        
                           eventuelle ombygninger eller ændringer af et skydevåben, der fører til en ændring i dets kategori eller underkategori, herunder attesteret deaktivering eller destruktion og den eller de relevante datoer.
                        
                     Medlemsstaterne sikrer, at fortegnelsen over skydevåben og væsentlige dele, herunder relevante personoplysninger, opbevares i dataregistreringssystemerne af de kompetente myndigheder i en periode på 30 år efter destruktionen af de pågældende skydevåben eller væsentlige dele.
               Disse fortegnelser over skydevåben og væsentlige dele omhandlet i dette stykkes første afsnit og hertil relaterede personoplysninger skal kunne være tilgængelige for:
               
                           a)
                        
                        
                           de myndigheder, der er kompetente til at meddele eller inddrage de tilladelser, der er omhandlet i artikel 9 eller 10, eller de myndigheder, der er kompetente i toldsager i en periode på ti år efter destruktionen af det pågældende skydevåben eller de pågældende væsentlige dele, og
                        
                     
                           b)
                        
                        
                           de myndigheder, der er kompetente til at forebygge, efterforske, afsløre eller retsforfølge straffelovsovertrædelser eller fuldbyrde strafferetlige sanktioner i en periode på 30 år efter destruktionen af det pågældende skydevåben eller de pågældende væsentlige dele.
                        
                     Medlemsstaterne sikrer, at personoplysninger slettes fra dataregistreringssystemerne efter udløbet af de perioder, der er angivet i andet og tredje afsnit. Dette berører ikke tilfælde, hvor specifikke personoplysninger er blevet overført til en myndighed med kompetence til at forebygge, efterforske, afsløre eller retsforfølge straffelovsovertrædelser eller fuldbyrde strafferetlige sanktioner og anvendes i denne specifikke sammenhæng, eller til andre kompetente myndigheder til et kompatibelt formål i henhold til national ret. I sådanne tilfælde reguleres de kompetente myndigheders behandling af sådanne oplysninger af den pågældende medlemsstats nationale ret i fuld overensstemmelse med EU-retten, navnlig vedrørende databeskyttelse.
               Våbenhandlere og -mæglere fører i hele deres erhvervsaktive periode et register, hvori ethvert skydevåben og enhver væsentlig del, der er omfattet af dette direktiv, og som de modtager eller afgiver, opføres sammen med oplysninger, der gør det muligt, at det pågældende skydevåben eller de pågældende væsentlige dele kan identificeres og spores, herunder navnlig type, mærke, model, kaliber og serienummer samt navn og adresse på den person, der har leveret, og den person, der har erhvervet skydevåbnet.
               Ved virksomhedens ophør overdrager våbenhandlere og -mæglere det pågældende register til de nationale myndigheder med ansvar for det i første afsnit omhandlede dataregistreringssystem.
               Medlemsstaterne sikrer, at våbenhandlere og -mæglere, der er etableret på deres område, indberetter transaktioner, der involverer skydevåben eller væsentlige dele, til de nationale kompetente myndigheder uden unødig forsinkelse, at våbenhandlere og -mæglere har en elektronisk forbindelse til disse myndigheder til sådanne indberetninger, og at dataregistreringssystemet ajourføres straks efter modtagelsen af oplysninger om sådanne transaktioner.
            
            
               6.   Medlemsstaterne sikrer, at alle skydevåben til enhver tid kan tilbagespores til deres ejer.
            
         
         
            Artikel 5
            Med forbehold af artikel 3 giver medlemsstaterne kun personer, som har tilladelse hertil, eller personer, som, med hensyn til skydevåben klassificeret i kategori C, specifikt har mulighed herfor i henhold til national ret, ret til erhvervelse og besiddelse af skydevåben.
         
         
            Artikel 6
            
               1.   Med forbehold af artikel 3 meddeler medlemsstaterne kun tilladelse til erhvervelse og besiddelse af skydevåben til personer, der har en rimelig interesse heri, og som:
               
                           a)
                        
                        
                           er fyldt 18 år, dog med undtagelse af erhvervelse, bortset fra køb, og besiddelse af skydevåben til jagt og sportsskydning, hvor personerne kan være under 18 år, forudsat at de har deres forældres tilladelse eller vejledes af en af deres forældre eller af en anden voksen med en gyldig tilladelse til skydevåben eller et gyldigt jagttegn, eller at de befinder sig på et autoriseret eller på anden måde godkendt uddannelsessted, og at en af forældrene eller en voksen med en gyldig tilladelse til skydevåben eller et gyldigt jagttegn påtager sig ansvaret for korrekt opbevaring i medfør af artikel 7, og
                        
                     
                           b)
                        
                        
                           ikke formodes at være til fare for sig selv eller andre, den offentlige orden eller den offentlige sikkerhed; det forhold, at en person er blevet dømt for en voldelig forsætlig lovovertrædelse, anses for en indikation af, at den pågældende udgør en sådan fare.
                        
                     
            
               2.   Medlemsstaterne skal have et monitoreringssystem, som kan fungere løbende eller periodisk, for at sikre, at betingelserne for tilladelse i henhold til national ret er opfyldt i hele tilladelsens gyldighedsperiode, og bl.a. relevante medicinske og psykologiske oplysninger evalueres. De specifikke ordninger fastlægges i overensstemmelse med national ret.
               Hvis nogen af betingelserne for tilladelse ikke længere er opfyldt, skal medlemsstaterne tilbagekalde den pågældende tilladelse.
               Medlemsstaterne må kun forbyde personer, der er bosiddende på deres område, at besidde et skydevåben, der er erhvervet i en anden medlemsstat, hvis erhvervelse af samme type skydevåben er forbudt på deres eget område.
            
            
               3.   Medlemsstaterne sikrer, at en tilladelse til at erhverve og en tilladelse til at besidde et skydevåben klassificeret i kategori B inddrages, hvis den person, som har modtaget tilladelsen, konstateres at være i besiddelse af et magasin, der er egnet til at sættes på halvautomatiske skydevåben med centraltænding eller skydevåben med repetermekanisme, og som:
               
                           a)
                        
                        
                           kan indeholde over 20 patroner, eller
                        
                     
                           b)
                        
                        
                           i tilfælde af lange skydevåben, kan indeholde over ti patroner,
                        
                     medmindre den pågældende person er meddelt en tilladelse i henhold til artikel 9, eller en tilladelse, som er bekræftet, fornyet eller forlænget efter artikel 10, stk. 5.
            
         
         
            Artikel 7
            Med henblik på at minimere risikoen for, at uvedkommende får adgang til skydevåben og ammunition, fastsætter medlemsstaterne regler for passende tilsyn med skydevåben og ammunition og regler for korrekt og sikker opbevaring. Skydevåben og ammunition hertil må ikke være umiddelbart tilgængelige sammen. I den forbindelse betyder passende tilsyn, at den person, der lovligt besidder det pågældende skydevåben eller den pågældende ammunition, har kontrol herover under transport og brug. Omfanget af kontrollen med sådanne korrekte opbevaringsordninger skal afspejle antallet og kategorien af de pågældende skydevåben og den pågældende ammunition.
         
         
            Artikel 8
            Medlemsstaterne sikrer i forbindelse med erhvervelse og salg af skydevåben, væsentlige dele eller ammunition, der er klassificeret i kategori A, B eller C, ved hjælp af en »aftale om fjernsalg« som defineret i artikel 2, nr. 7), i direktiv 2011/83/EU, at identiteten på og, såfremt det er påkrævet, tilladelsen for erhververen af skydevåbnet, de væsentlige dele eller ammunitionen kontrolleres før eller senest ved leveringen heraf til den pågældende person af:
            
                        a)
                     
                     
                        en godkendt eller autoriseret våbenhandler eller -mægler, eller
                     
                  
                        b)
                     
                     
                        en offentlig myndighed eller en repræsentant for denne myndighed.
                     
                  
         
            Artikel 9
            
               1.   Uden at det berører artikel 2, stk. 2, træffer medlemsstaterne alle relevante foranstaltninger med henblik på at forbyde erhvervelse og besiddelse af skydevåben, væsentlige dele og den ammunition, der er klassificeret i kategori A. De sikrer, at sådanne skydevåben og væsentlige dele og sådan ammunition, der besiddes ulovligt i strid med forbuddet, beslaglægges.
            
            
               2.   Til beskyttelse af sikkerheden for kritisk infrastruktur, kommerciel skibsfart, værdifulde konvojer og følsomme bygninger, til nationalt forsvar og med uddannelsesmæssige, kulturelle, forskningsmæssige og historiske formål og med forbehold af stk. 1, kan de nationale kompetente myndigheder i enkeltstående tilfælde undtagelsesvis og på behørigt begrundet vis meddele tilladelse til skydevåben, væsentlige dele og ammunition klassificeret i kategori A, såfremt det ikke er i modstrid med offentlig sikkerhed eller offentlig orden.
            
            
               3.   Medlemsstaterne kan vælge i enkeltstående særlige tilfælde undtagelsesvis og på behørigt begrundet vis at meddele tilladelser til at erhverve og besidde skydevåben, væsentlige dele og ammunition klassificeret i kategori A på strenge sikkerhedsmæssige betingelser, herunder at det for de nationale kompetente myndigheder dokumenteres, at der er truffet foranstaltninger til at afhjælpe eventuelle risici for den offentlige sikkerhed eller den offentlige orden, og at de pågældende skydevåben og væsentlige dele eller den pågældende ammunition opbevares med et sikkerhedsniveau, som står i forhold til de risici, der er forbundet med uautoriseret adgang til sådanne genstande.
               Medlemsstaterne sikrer, at samlere, der autoriseres i henhold til dette stykkes første afsnit, kan identificeres i de i artikel 4 omhandlede dataregistreringssystemer. Disse autoriserede samlere har pligt til at føre et register, som de nationale kompetente myndigheder skal have adgang til, over alle skydevåben klassificeret i kategori A i deres besiddelse. Medlemsstaterne indfører et hensigtsmæssigt monitoreringssystem for sådanne autoriserede samlere under hensyntagen til alle relevante faktorer.
            
            
               4.   Medlemsstaterne kan tillade våbenhandlere og -mæglere i deres respektive egenskaber af erhvervsdrivende at erhverve, fremstille, deaktivere, reparere, levere, overføre og besidde skydevåben, væsentlige dele og ammunition klassificeret i kategori A på strenge sikkerhedsmæssige betingelser.
            
            
               5.   Medlemsstaterne kan tillade museer at erhverve og besidde skydevåben, væsentlige dele og ammunition klassificeret i kategori A på strenge sikkerhedsmæssige betingelser.
            
            
               6.   Medlemsstaterne kan tillade sportsskytter at erhverve og besidde halvautomatiske skydevåben, der er klassificeret i kategori A, punkt 6 eller 7, på betingelse af at der foreligger:
               
                           a)
                        
                        
                           en tilfredsstillende vurdering af relevante oplysninger, der fremkommer som følge af anvendelsen af artikel 6, stk. 2
                        
                     
                           b)
                        
                        
                           bevis for, at den pågældende sportsskytte aktivt træner til eller deltager i skydekonkurrencer, der er anerkendt af en officielt anerkendt sportsskytteorganisation i den pågældende medlemsstat eller af en internationalt og officielt anerkendt sportsskytteforening, og
                        
                     
                           c)
                        
                        
                           en attest fra en officielt anerkendt sportsskytteorganisation, som bekræfter at:
                           
                                       i)
                                    
                                    
                                       sportsskytten er medlem af en skytteforening og regelmæssigt har praktiseret sportsskydning i denne forening i de seneste 12 måneder, og
                                    
                                 
                                       ii)
                                    
                                    
                                       det pågældende skydevåben opfylder de nødvendige specifikationer for en skydedisciplin, der er anerkendt af en internationalt og officielt anerkendt sportsskytteforening.
                                    
                                 
                     Med hensyn til skydevåben i kategori A, punkt 6, kan medlemsstater, der har et militært system baseret på almindelig værnepligt, og som i løbet af de sidste 50 år har haft en ordning for overførsel af militære skydevåben til personer, der forlader hæren efter at have opfyldt deres militære opgaver, meddele sådanne personer tilladelse til i deres egenskab af sportsskytte at beholde et skydevåben, der har været anvendt under den obligatoriske militærtjeneste. Den relevante offentlige myndighed omdanner disse skydevåben til halvautomatiske skydevåben og skal regelmæssigt kontrollere, at de personer, der anvender sådanne skydevåben, ikke udgør en risiko for den offentlige sikkerhed. Bestemmelserne i første afsnit, litra a), b) og c), finder anvendelse.
            
            
               7.   Tilladelser meddelt efter denne artikel tages op til regelmæssig revision med højst fem års mellemrum.
            
         
         
            Artikel 10
            
               1.   Et skydevåben i kategori B kan ikke erhverves på en medlemsstats område, uden at denne medlemsstat har givet erhververen tilladelse hertil.
               En sådan tilladelse kan ikke gives til en person, der er bosiddende i en anden medlemsstat, uden forudgående samtykke fra denne medlemsstat.
            
            
               2.   Et skydevåben i kategori B kan ikke besiddes på en medlemsstats område, uden at denne medlemsstat har givet besidderen tilladelse hertil. Er besidderen bosiddende i en anden medlemsstat, skal den pågældende medlemsstat underrettes herom.
            
            
               3.   Tilladelsen til at erhverve og tilladelsen til at besidde et skydevåben i kategori B kan have form af en enkelt administrativ afgørelse.
            
            
               4.   Medlemsstaterne kan overveje at give personer, der opfylder betingelserne for udstedelse af en tilladelse til skydevåben, en flerårig licens til erhvervelse og besiddelse af alle skydevåben, der kræver tilladelse, dog med forbehold af:
               
                           a)
                        
                        
                           pligten til at underrette de kompetente myndigheder om overførsler
                        
                     
                           b)
                        
                        
                           den regelmæssige kontrol af, at disse personer fortsat opfylder betingelserne, og
                        
                     
                           c)
                        
                        
                           de øvre grænser for besiddelse, der er fastsat i national ret.
                        
                     Tilladelser til at besidde et skydevåben tages op til regelmæssig revision med højst fem års mellemrum. En tilladelse kan fornys eller forlænges, hvis de betingelser, på grundlag af hvilke den blev udstedt, stadig er opfyldt.
            
            
               5.   Medlemsstaterne kan beslutte at bekræfte, forny eller forlænge tilladelser til halvautomatiske skydevåben, der er klassificeret i kategori A, punkt 6, 7 eller 8, for så vidt angår et skydevåben, der var klassificeret i kategori B, og som på lovlig vis blev erhvervet og registreret inden den 13. juni 2017, på betingelse af, at de øvrige betingelser i dette direktiv er opfyldt. Medlemsstaterne kan endvidere tillade, at sådanne skydevåben erhverves af andre personer, som har opnået en tilladelse fra medlemsstaterne i overensstemmelse med dette direktiv.
            
            
               6.   Medlemsstaterne fastsætter bestemmelser, der sikrer, at personer, der har tilladelse til at bære skydevåben i kategori B i henhold til national ret, fra den 28. juli 2008 ikke behøver at ansøge om licens eller tilladelse til de skydevåben, de havde i kategori C eller D før den dato. Enhver senere overdragelse af skydevåben af kategori C eller D er dog betinget af, at modtageren opnår eller er i besiddelse af en licens eller har en specifik tilladelse til at besidde sådanne skydevåben i henhold til national ret.
            
         
         
            Artikel 11
            
               1.   Et skydevåben i kategori C må ikke besiddes, uden at besidderen har afgivet en erklæring herom til myndighederne i den medlemsstat, hvor skydevåbnet besiddes.
               Medlemsstaterne kan for så vidt angår skydevåben, der er erhvervet inden den 14. september 2018, suspendere kravet om at anmelde skydevåben, der er klassificeret i punkt 5, 6 eller 7 i kategori C, indtil den 14. marts 2021.
            
            
               2.   Sælgere, våbenhandlere eller privatpersoner underretter myndighederne i den medlemsstat, hvor salget eller overdragelsen af et skydevåben i kategori C har fundet sted, om salget eller overdragelsen, idet de identificerer erhververen og skydevåbnet. Hvis erhververen er bosiddende i en anden medlemsstat, underrettes denne medlemsstat om erhvervelsen af erhververen selv og af den medlemsstat, hvor erhvervelsen finder sted.
            
            
               3.   Hvis en medlemsstat forbyder eller kræver tilladelse på sit område for erhvervelse og besiddelse af et skydevåben i kategori B eller C, underretter denne medlemsstat de øvrige medlemsstater, som udtrykkeligt foretager en påtegning herom, hvis de udsteder et europæisk skydevåbenpas for et sådant skydevåben, jf. artikel 17, stk. 2.
            
         
         
            Artikel 12
            
               1.   Overdragelse af et skydevåben i kategori A, B og C til en person, som ikke er bosiddende i den pågældende medlemsstat, tillades, såfremt de i artikel 9, 10 og 11 fastsatte forpligtelser er overholdt, og når der er tale om:
               
                           a)
                        
                        
                           en erhverver af et skydevåben, der har fået tilladelse til selv at overføre det til sit bopælsland, jf. artikel 16
                        
                     
                           b)
                        
                        
                           en erhverver, som fremlægger en skriftlig erklæring med begrundelse for sin hensigt med at besidde skydevåbnet i den medlemsstat, hvor det er erhvervet, forudsat at vedkommende opfylder de i loven fastsatte betingelser for at besidde det.
                        
                     
            
               2.   Medlemsstaterne kan give tilladelse til midlertidig overdragelse af skydevåben i overensstemmelse med procedurer, som de selv fastlægger.
            
         
         
            Artikel 13
            
               1.   Reglerne for erhvervelse og besiddelse af ammunition er de samme som dem, der gælder for de skydevåben, som ammunitionen er beregnet til.
               Erhvervelse af magasiner til halvautomatiske skydevåben med centraltænding, der kan indeholde over 20 patroner eller over ti patroner for i tilfælde af lange skydevåben, er kun tilladt for personer, der er meddelt en tilladelse i henhold til artikel 9 eller en tilladelse, som er bekræftet, fornyet eller forlænget efter artikel 10, stk. 5.
            
            
               2.   Våbenhandlere og -mæglere kan afvise enhver transaktion vedrørende erhvervelse af komplette patroner eller dele af ammunition, som de med rimelighed anser for mistænkelig som følge af arten eller omfanget, og skal indberette ethvert forsøg på at gennemføre en sådan transaktion til de kompetente myndigheder.
            
         
         
            Artikel 14
            
               1.   Medlemsstaterne træffer foranstaltninger til at sikre, at anordninger med et patronkammer, som kun er beregnet til at affyre løse skud, lokalirriterende midler, andre aktive stoffer eller pyroteknisk ammunition, ikke kan ombygges til at udsende et hagl, en kugle eller et projektil ved hjælp af et brændbart drivmiddel.
            
            
               2.   Medlemsstaterne klassificerer anordninger med et patronkammer, som kun er beregnet til at affyre løse skud, lokalirriterende midler, andre aktive stoffer eller pyroteknisk ammunition, og som kan ombygges til at udsende et hagl, en kugle eller et projektil ved hjælp af et brændbart drivmiddel, som skydevåben.
            
            
               3.   Kommissionen vedtager gennemførelsesretsakter, der fastsætter tekniske specifikationer for signalvåben og gas- og signalvåben, der fremstilles eller importeres til Unionen den 14. september 2018 eller derefter, for at sikre, at de ikke kan ombygges til at udsende et hagl, en kugle eller et projektil ved hjælp af et brændbart drivmiddel. Disse gennemførelsesretsakter vedtages efter undersøgelsesproceduren, jf. artikel 20, stk. 2.
            
         
         
            Artikel 15
            
               1.   Medlemsstaterne sørger for at lade deaktiveringen af skydevåben kontrollere ved en kompetent myndighed for at sikre, at de ændringer, der er tilført et skydevåben, gør alle dets væsentlige dele permanent ubrugelige og umulige at fjerne, udskifte eller ændre, således at skydevåbnet under ingen omstændigheder kan reaktiveres. Medlemsstaterne sørger for, at der i forbindelse med kontrollen udstedes en attest og et dokument, der bekræfter skydevåbnets deaktivering, og at der med henblik herpå påsættes skydevåbnet et klart synligt mærke.
            
            
               2.   Kommissionen vedtager gennemførelsesretsakter, der fastsætter deaktiveringsstandarder og -teknikker for at sikre, at alle væsentlige dele af et skydevåben er gjort permanent ubrugelige og umulige at fjerne, udskifte eller ændre, således at skydevåbnet under ingen omstændigheder kan reaktiveres. Disse gennemførelsesretsakter vedtages efter undersøgelsesproceduren, jf. artikel 20, stk. 2.
            
            
               3.   De i stk. 2 omhandlede gennemførelsesretsakter gælder ikke for skydevåben, der er deaktiveret før datoen for disse gennemførelsesretsakters anvendelse, medmindre de pågældende skydevåben overføres til en anden medlemsstat eller markedsføres efter denne dato.
            
            
               4.   Medlemsstaterne kan inden for to måneder fra den 13. juni 2017 give Kommissionen meddelelse om de nationale deaktiveringsstandarder og -teknikker, som de anvendte før den 8. april 2016, med angivelse af grundene til, at det sikkerhedsniveau, der sikres med disse nationale deaktiveringsstandarder og -teknikker svarer til det, der sikres ved de tekniske specifikationer for deaktivering af skydevåben fastsat i bilag I til Kommissionens gennemførelsesforordning (EU) 2015/2403 (20), og som var gældende den 8. april 2016.
            
            
               5.   Når medlemsstater giver meddelelser til Kommissionen i overensstemmelse med stk. 4, vedtager Kommissionen senest 12 måneder efter meddelelsen gennemførelsesretsakter, hvorved det afgøres, om de meddelte nationale deaktiveringsstandarder og -teknikker sikrede, at skydevåben blev deaktiveret med et sikkerhedsniveau svarende til det, der sikres ved de tekniske specifikationer for deaktivering af skydevåben fastsat i bilag I til gennemførelsesforordning (EU) 2015/2403, og som var gældende den 8. april 2016. Disse gennemførelsesretsakter vedtages efter undersøgelsesproceduren, jf. artikel 20, stk. 2.
            
            
               6.   Indtil datoen for anvendelsen af de i stk. 5 omhandlede gennemførelsesretsakter skal alle skydevåben, der er deaktiveret i overensstemmelse med nationale deaktiveringsstandarder og -teknikker, der fandt anvendelse før den 8. april 2016, hvis de overføres til en anden medlemsstat eller markedsføres, være i overensstemmelse med de tekniske specifikationer for deaktivering af skydevåben fastsat i bilag I til gennemførelsesforordning (EU) 2015/2403.
            
            
               7.   Skydevåben, der er deaktiveret inden den 8. april 2016 i overensstemmelse med de nationale deaktiveringsstandarder og -teknikker, som er blevet anset for at sikre et sikkerhedsniveau svarende til det, der sikres ved de tekniske specifikationer for deaktivering af skydevåben fastsat i bilag I til Kommissionens gennemførelsesforordning (EU) 2015/2403, og som var gældende den 8. april 2016, betragtes også som deaktiverede skydevåben, når de overføres til en anden medlemsstat eller markedsføres efter datoen for anvendelsen af de i stk. 5 omhandlede gennemførelsesretsakter.
            
         
         KAPITEL 3
         
            FORMALITETER VED FORSENDELSE AF VÅBEN INDEN FOR UNIONEN
         
         
            Artikel 16
            
               1.   Med forbehold af artikel 17 kan skydevåben kun overføres fra én medlemsstat til en anden efter proceduren fastsat i nærværende artikel. Denne procedure finder ligeledes anvendelse for så vidt angår overførsel af skydevåben efter et salg i form af en aftale om fjernsalg som defineret i artikel 2, nr. 7), i direktiv 2011/83/EU.
            
            
               2.   For så vidt angår overførsel af skydevåben til en anden medlemsstat, giver den pågældende person før forsendelse den medlemsstat, hvor de pågældende skydevåben befinder sig, meddelelse om:
               
                           a)
                        
                        
                           sælgers eller overdragers samt købers eller aftagers eller, i påkommende tilfælde, ejers navn og adresse
                        
                     
                           b)
                        
                        
                           det bestemmelsessted, hvortil våbnene forsendes eller transporteres
                        
                     
                           c)
                        
                        
                           antal skydevåben i den pågældende forsendelse eller transport
                        
                     
                           d)
                        
                        
                           de nødvendige oplysninger til identifikation af skydevåbnet og i øvrigt angivelse af, at skydevåbnet har været underkastet en kontrol i henhold til 1969-konventionen
                        
                     
                           e)
                        
                        
                           overførselsmidlet
                        
                     
                           f)
                        
                        
                           afgangsdato og forventet ankomstdato.
                        
                     Oplysningerne i litra e) og f) skal meddeles, når der er tale om overførsel mellem våbenhandlere.
               Medlemsstaten undersøger, under hvilke betingelser overførslen af skydevåbnet skal finde sted, navnlig af hensyn til sikkerheden.
               Såfremt medlemsstaten giver tilladelse til denne overførsel, udsteder den en tilladelse indeholdende samtlige de i første afsnit omhandlede angivelser. Denne tilladelse skal ledsage skydevåbnene indtil bestemmelsesstedet; den skal på forlangende forevises for medlemsstaternes myndigheder.
            
            
               3.   For så vidt angår overførsel af skydevåben, bortset fra krigsvåben, der er undtaget fra dette direktivs anvendelses område i henhold til artikel 2, stk. 2, kan hver medlemsstat give våbenhandlere ret til at overføre skydevåben fra dens område til en våbenhandler, der er etableret i en anden medlemsstat uden forudgående tilladelse, jf. nærværende artikels stk. 2. I dette øjemed udsteder den en autorisation, der gælder højst tre år, og som til enhver tid kan inddrages eller annulleres efter begrundet afgørelse. Et dokument, der henviser til denne autorisation, skal ledsage skydevåbnet indtil bestemmelsesstedet. Dette dokument skal på forlangende forevises for medlemsstaternes myndigheder.
               Våbenhandleren meddeler forud for overdragelsen myndighederne i den medlemsstat, hvorfra overdragelsen skal finde sted, alle de oplysninger, der er angivet i stk. 2, første afsnit. Disse myndigheder udfører kontrol, i relevant omfang på stedet, for at verificere, at der er overensstemmelse mellem de oplysninger, som våbenhandleren har givet, og den faktiske overdragelse. Våbenhandleren meddeler oplysningerne i tilstrækkelig god tid.
            
            
               4.   Hver medlemsstat sender de øvrige medlemsstater en fortegnelse over de skydevåben, som uden denne medlemsstats forudgående samtykke kan overføres til dens område.
               Fortegnelserne over skydevåben meddeles de våbenhandlere, som har opnået autorisation til at overføre skydevåben uden forudgående tilladelse i forbindelse med den procedure, der er omhandlet i stk. 3.
            
         
         
            Artikel 17
            
               1.   Medmindre proceduren i artikel 16 anvendes, vil besiddelse af skydevåben under en rejse gennem to eller flere medlemsstater kun være tilladt, hvis den pågældende har opnået tilladelse fra alle de pågældende medlemsstater.
               Medlemsstaterne kan give denne tilladelse for en eller flere rejser og for en periode på højst ét år, som kan forlænges. Tilladelserne vil blive anført på det europæiske skydevåbenpas, som den rejsende på forlangende skal forevise for medlemsstaternes myndigheder.
            
            
               2.   Uanset stk. 1 kan jægere og deltagere i genopførelser af historiske begivenheder, for så vidt angår skydevåben klassificeret i kategori C, og sportsskytter, for så vidt angår skydevåben klassificeret i kategori B og C og skydevåben klassificeret i kategori A, for hvilke der er meddelt en tilladelse i henhold til artikel 9, stk. 6, eller for hvilke tilladelsen er blevet bekræftet, fornyet eller forlænget i henhold til artikel 10, stk. 5, uden forudgående tilladelse som omhandlet i artikel 16, stk. 2, besidde et eller flere skydevåben under en rejse gennem to eller flere medlemsstater med henblik på at udøve deres aktiviteter, forudsat at:
               
                           a)
                        
                        
                           de er i besiddelse af et europæisk skydevåbenpas, hvorpå dette eller disse skydevåben er angivet, og
                        
                     
                           b)
                        
                        
                           de kan dokumentere begrundelsen for rejsen, navnlig ved forelæggelse af en indbydelse til eller andet bevis for deres aktiviteter vedrørende jagt, sportsskydning eller genopførelse af historiske begivenheder i destinationsmedlemsstaten.
                        
                     Medlemsstaterne må ikke gøre accept af det europæiske skydevåbenpas betinget af betaling af et gebyr eller en afgift.
               Den i dette stykkes første afsnit omhandlede undtagelse gælder dog ikke ved rejser til en medlemsstat, som i henhold til artikel 11, stk. 3, enten forbyder erhvervelse og besiddelse af det pågældende skydevåben eller kræver tilladelse hertil. I dette tilfælde anføres der en udtrykkelig påtegning herom på det europæiske skydevåbenpas. Medlemsstaterne kan også nægte at anvende denne undtagelse i tilfælde af skydevåben klassificeret i kategori A, for hvilke der er meddelt en tilladelse i henhold til artikel 9, stk. 6, eller for hvilke tilladelsen er blevet bekræftet, fornyet eller forlænget i henhold til artikel 10, stk. 5.
               I forbindelse med den i artikel 24 omhandlede rapport gennemgår Kommissionen i samråd med medlemsstaterne også følgerne af at anvende tredje afsnit, navnlig med hensyn til indvirkningen på offentlig orden og offentlig sikkerhed.
            
            
               3.   Ved aftaler om gensidig anerkendelse af nationale dokumenter kan to eller flere medlemsstater indføre en mere smidig ordning for forsendelse af skydevåben på deres område end den ordning, der er fastsat i denne artikel.
            
         
         
            Artikel 18
            
               1.   Hver medlemsstat fremsender alle de relevante oplysninger, den råder over vedrørende de endelige overførsler af skydevåben, til den medlemsstat, til hvis område overførslen foretages.
            
            
               2.   De oplysninger, som medlemsstaterne modtager i henhold til de procedurer, der er fastsat i artikel 16 om overførsler af skydevåben og i artikel 10, stk. 2, og artikel 11, stk. 2, om ikke-bosiddende personers erhvervelse og besiddelse af skydevåben, meddeles, senest ved overførslen, til bestemmelsesmedlemsstaten og i givet fald senest ved overførslens påbegyndelse til transitmedlemsstaten.
            
            
               3.   Med henblik på at sikre en effektiv anvendelse af dette direktiv udveksler medlemsstaterne oplysninger med regelmæssige mellemrum inden for kontaktgruppen oprettet ved artikel 13, stk. 3, i direktiv 91/477/EØF. Medlemsstaterne underretter hinanden og Kommissionen om, hvilke nationale myndigheder der har ansvaret for at fremsende og modtage oplysninger og for, at forpligtelserne i artikel 16, stk. 4, i nærværende direktiv, er opfyldt.
            
            
               4.   Medlemsstaternes kompetente myndigheder udveksler elektronisk oplysninger om tilladelser, der gives til overførsel af skydevåben til en anden medlemsstat, og oplysninger om afslag på tilladelser som fastsat i artikel 9 og 10 under henvisning til sikkerhedshensyn eller den pågældende persons pålidelighed.
            
            
               5.   Kommissionen sørger for et system til udveksling af de i denne artikel omhandlede oplysninger.
               Kommissionen vedtager delegerede retsakter i overensstemmelse med artikel 19 med henblik på at supplere dette direktiv ved at fastsætte nærmere bestemmelser for systematisk elektronisk udveksling af oplysninger.
            
         
         
            Artikel 19
            
               1.   Beføjelsen til at vedtage delegerede retsakter tillægges Kommissionen på de i denne artikel fastlagte betingelser.
            
            
               2.   Beføjelsen til at vedtage delegerede retsakter, jf. artikel 18, stk. 5, tillægges Kommissionen for en ubegrænset periode fra den 13. juni 2017.
            
            
               3.   Den i artikel 18, stk. 5, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
            
            
               4.   Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale af 13. april 2016 om bedre lovgivning.
            
            
               5.   Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.
            
            
               6.   En delegeret retsakt vedtaget i henhold til artikel 18, stk. 5, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.
            
         
         
            Artikel 20
            
               1.   Kommissionen bistås af et udvalg. Dette udvalg er et udvalg som omhandlet i forordning (EU) nr. 182/2011.
            
            
               2.   Når der henvises til dette stykke, finder artikel 5 i forordning (EU) nr. 182/2011 anvendelse.
            
         
         
            Artikel 21
            Medlemsstaterne vedtager de nødvendige bestemmelser for at forbyde indbringelse på deres område:
            
                        a)
                     
                     
                        af et skydevåben, bortset fra de i artikel 16 og 17 omhandlede tilfælde og forudsat at de i nævnte artikler fastsatte bestemmelser overholdes
                     
                  
                        b)
                     
                     
                        af et andet våben end skydevåben, forudsat at den pågældende medlemsstats nationale bestemmelser tillader det.
                     
                  
         KAPITEL 4
         
            AFSLUTTENDE BESTEMMELSER
         
         
            Artikel 22
            
               1.   Medlemsstaterne skærper kontrollen med våbenbesiddelse ved Unionens ydre grænser. De sørger navnlig for, at rejsende fra tredjelande, som agter at rejse til en anden medlemsstat, overholder artikel 17.
            
            
               2.   Dette direktiv forbyder ikke kontrol, der gennemføres af medlemsstaterne eller transportøren ved ombordstigningen i et transportmiddel.
            
            
               3.   Medlemsstaterne underretter Kommissionen om de nærmere regler, der følges ved gennemførelsen af den i stk. 1 og 2 omhandlede kontrol. Kommissionen samler disse informationer og stiller dem til rådighed for samtlige medlemsstater.
            
            
               4.   Medlemsstaterne meddeler Kommissionen deres nationale bestemmelser, herunder ændringer med hensyn til erhvervelse og besiddelse af våben, hvis den nationale lovgivning er strengere end minimumskravene. Kommissionen sender disse oplysninger til medlemslandene.
            
         
         
            Artikel 23
            Medlemsstaterne fastsætter regler om sanktioner, der skal anvendes i tilfælde af overtrædelser af de nationale regler, der er vedtaget i medfør af dette direktiv, og træffer alle nødvendige foranstaltninger for at sikre, at de gennemføres. Sanktionerne skal være effektive, stå i rimeligt forhold til overtrædelsen og have afskrækkende virkning.
         
         
            Artikel 24
            Senest den 14. september 2020 og derefter hvert femte år forelægger Kommissionen Europa-Parlamentet og Rådet en rapport om anvendelsen af dette direktiv, herunder en kvalitetskontrol af dets bestemmelser, eventuelt ledsaget af lovgivningsmæssige forslag vedrørende navnlig kategorierne af skydevåben i bilag I og spørgsmål vedrørende gennemførelsen af systemet med det europæiske skydevåbenpas, mærkning og konsekvenserne af nye teknologier såsom 3D-printning, brug af QR-kode og brug af radiofrekvensidentifikation (RFID).
         
         
            Artikel 25
            Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
         
         
            Artikel 26
            Direktiv 91/477/EØF, som ændret ved de direktiver, der er nævnt i nærværende direktivs bilag III, del A, ophæves, uden at dette berører medlemsstaternes forpligtelser med hensyn til de i nærværende direktivs bilag III, del B, angivne frister for gennemførelse i national ret af direktiverne.
            Henvisninger til det ophævede direktiv gælder som henvisninger til nærværende direktiv og læses efter sammenligningstabellen i nærværende direktivs bilag IV.
         
         
            Artikel 27
            Dette direktiv træder i kraft på tyvendedagen efter offentliggørelsen i Den Europæiske Unions Tidende.
         
         
            Artikel 28
            Dette direktiv er rettet til medlemsstaterne.
         
         
            Udfærdiget i Bruxelles, den 24. marts 2021.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT C 311 af 18.9.2020, s. 52.
         
            (2)  Europa-Parlamentets holdning af 9.2.2021 (endnu ikke offentliggjort i EUT) og Rådets afgørelse af 9.3.2021.
         
            (3)  Rådets direktiv 91/477/EØF af 18. juni 1991 om erhvervelse og besiddelse af våben (EFT L 256 af 13.9.1991, s. 51).
         
            (4)  Se bilag III, del A.
         
            (5)  Europa-Parlamentets og Rådets Europa-Parlamentets og Rådets direktiv 2011/83/EU af 25. oktober 2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF (EUT L 304 af 22.11.2011, s. 64).
         
            (6)  Rådets afgørelse 2014/164/EU af 11. februar 2014 om indgåelse på Den Europæiske Unions vegne af protokollen om bekæmpelse af ulovlig fremstilling af og handel med skydevåben og dele, komponenter og ammunition hertil, til supplering af De Forenede Nationers konvention om bekæmpelse af grænseoverskridende organiseret kriminalitet (EUT L 89 af 25.3.2014, s. 7).
         
            (7)  Europa-Parlamentets og Rådets forordning (EU) nr. 1024/2012 af 25. oktober 2012 om administrativt samarbejde via informationssystemet for det indre marked og om ophævelse af Kommissionens beslutning 2008/49/EF (»IMI-forordningen«) (EUT L 316 af 14.11.2012, s. 1).
         
            (8)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (9)  Rådets rammeafgørelse 2009/315/RIA af 26. februar 2009 om tilrettelæggelsen og indholdet af udvekslinger af oplysninger fra strafferegistre mellem medlemsstaterne (EUT L 93 af 7.4.2009, s. 23).
         
            (10)  EUT L 123 af 12.5.2016, s. 1.
         
            (11)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
         
            (12)  Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske personer i forbindelse med kompetente myndigheders behandling af personoplysninger med henblik på at forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L 119 af 4.5.2016, s. 89).
         
            (13)  EFT L 176 af 10.7.1999, s. 36.
         
            (14)  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
         
            (15)  EUT L 53 af 27.2.2008, s. 52.
         
            (16)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
         
            (17)  EUT L 160 af 18.6.2011, s. 21.
         
            (18)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).
         
            (19)  Europa-Parlamentets og Rådets direktiv 2009/43/EF af 6. maj 2009 om forenkling af vilkår og betingelser for overførsel af forsvarsrelaterede produkter inden for Fællesskabet (EUT L 146 af 10.6.2009, s. 1).
         
            (20)  Kommissionens gennemførelsesforordning (EU) 2015/2403 af 15. december 2015 om fælles retningslinjer for deaktiveringsstandarder og deaktiveringsteknikker med henblik på at sikre, at deaktiverede skydevåben er gjort definitivt ubrugelige (EUT L 333 af 19.12.2015, s. 62).
      
      
         
            BILAG I
            
                        I.
                     
                     
                        I dette direktiv forstås ved »våben«:
                        
                                    —
                                 
                                 
                                    ethvert skydevåben som defineret i artikel 1
                                 
                              
                                    —
                                 
                                 
                                    andre våben end skydevåben som defineret i national lovgivning.
                                 
                              
                  
                        II.
                     
                     
                        I dette direktiv klassificeres skydevåben i følgende kategorier:
                        Kategori A — Forbudte skydevåben
                        
                                    1.
                                 
                                 
                                    Militære kampvåben og granatkastere med eksplosionseffekt.
                                 
                              
                                    2.
                                 
                                 
                                    Fuldautomatiske skydevåben.
                                 
                              
                                    3.
                                 
                                 
                                    Skydevåben, der er camoufleret som en anden genstand.
                                 
                              
                                    4.
                                 
                                 
                                    Panserbrydende ammunition, brisant- eller brandammunition samt projektiler til disse typer ammunition.
                                 
                              
                                    5.
                                 
                                 
                                    Ammunition til pistoler og revolvere med ekspanderende projektiler samt disse projektiler, med undtagelse af våben til jagt eller sportsskydning for personer med særlig tilladelse til at bruge disse våben.
                                 
                              
                                    6.
                                 
                                 
                                    Fuldautomatiske skydevåben, som er blevet ombygget til halvautomatiske skydevåben, jf. dog artikel 10, stk. 5.
                                 
                              
                                    7.
                                 
                                 
                                    Følgende halvautomatiske skydevåben med centraltænding:
                                    
                                                a)
                                             
                                             
                                                korte skydevåben, der giver mulighed for affyring af over 21 patroner uden genladning, hvis:
                                                
                                                            i)
                                                         
                                                         
                                                            et magasin med en kapacitet på over 20 patroner indgår i skydevåbnet, eller
                                                         
                                                      
                                                            ii)
                                                         
                                                         
                                                            et aftageligt magasin med en kapacitet på over 20 patroner indsættes i det
                                                         
                                                      
                                          
                                                b)
                                             
                                             
                                                lange skydevåben, der giver mulighed for affyring af over 11 patroner uden genladning, hvis:
                                                
                                                            i)
                                                         
                                                         
                                                            et magasin med en kapacitet på over ti patroner indgår i skydevåbnet, eller
                                                         
                                                      
                                                            ii)
                                                         
                                                         
                                                            et aftageligt magasin med en kapacitet på over ti patroner indsættes i det.
                                                         
                                                      
                                          
                              
                                    8.
                                 
                                 
                                    Halvautomatiske lange skydevåben, dvs. skydevåben, der oprindelig er beregnet til at blive affyret fra skulderen, som kan afkortes til en længde på mindre end 60 cm uden at miste funktionalitet ved hjælp af en folde- eller teleskopkolbe eller en kolbe, der kan tages af uden brug af værktøj.
                                 
                              
                                    9.
                                 
                                 
                                    Ethvert skydevåben i denne kategori, der er blevet ombygget til affyring af løse skud, lokalirriterende midler, andre aktive stoffer eller pyroteknisk ammunition eller til et salutvåben, teater- og filmvåben eller specialeffektvåben.
                                 
                              Kategori B — Skydevåben, for hvilke der kræves tilladelse
                        
                                    1.
                                 
                                 
                                    Korte skydevåben med repetermekanisme.
                                 
                              
                                    2.
                                 
                                 
                                    Korte enkeltladerskydevåben med centraltænding ved fænghætte.
                                 
                              
                                    3.
                                 
                                 
                                    Korte enkeltladerskydevåben med randantændelse ved fænghætte med en samlet længde på under 28 cm.
                                 
                              
                                    4.
                                 
                                 
                                    Lange halvautomatiske skydevåben, hvis magasin og kammer kan indeholde over tre patroner, når der er tale om skydevåben med randantænding, og mere end tre, men færre end 12 patroner, når der er tale om skydevåben med centraltænding.
                                 
                              
                                    5.
                                 
                                 
                                    Halvautomatiske korte skydevåben, bortset fra dem, der er opført i punkt 7, litra a), i kategori A.
                                 
                              
                                    6.
                                 
                                 
                                    Lange halvautomatiske skydevåben, som er opført i punkt 7, litra b), i kategori A, hvis magasin og kammer tilsammen ikke kan indeholde over tre patroner, hvor magasinet er aftageligt, eller hvor der ikke er sikkerhed for, at våbnet ikke ved hjælp af almindeligt værktøj kan ombygges til et våben, hvis magasin og kammer tilsammen kan indeholde over tre patroner.
                                 
                              
                                    7.
                                 
                                 
                                    Lange skydevåben med repetermekanisme og halvautomatiske skydevåben med glat løb, hvis løb højst måler 60 cm.
                                 
                              
                                    8.
                                 
                                 
                                    Ethvert skydevåben i denne kategori, der er blevet ombygget til affyring af løse skud, lokalirriterende midler, andre aktive stoffer eller pyroteknisk ammunition eller til et salutvåben, teater- og filmvåben eller specialeffektvåben.
                                 
                              
                                    9.
                                 
                                 
                                    Halvautomatiske civile skydevåben, som ligner fuldautomatiske skydevåben, bortset fra dem, der er opført i punkt 6, 7 eller 8 i kategori A.
                                 
                              Kategori C — Skydevåben og våben, der skal anmeldes
                        
                                    1.
                                 
                                 
                                    Lange skydevåben med repetermekanisme, der ikke er omfattet af kategori B, punkt 7.
                                 
                              
                                    2.
                                 
                                 
                                    Lange enkeltladerskydevåben med riflet løb.
                                 
                              
                                    3.
                                 
                                 
                                    Halvautomatiske lange skydevåben, bortset fra dem, der er opført i kategori A eller B.
                                 
                              
                                    4.
                                 
                                 
                                    Korte enkeltladerskydevåben med randantændelse ved fænghætte med en samlet længde på mindst 28 cm.
                                 
                              
                                    5.
                                 
                                 
                                    Ethvert skydevåben i denne kategori, der er blevet ombygget til affyring af løse skud, lokalirriterende midler, andre aktive stoffer eller pyroteknisk ammunition eller til et salutvåben, teater- og filmvåben eller specialeffektvåben.
                                 
                              
                                    6.
                                 
                                 
                                    Skydevåben klassificeret i kategori A eller B eller nærværende kategori, som er blevet deaktiveret i overensstemmelse med gennemførelsesforordning (EU) 2015/2403.
                                 
                              
                                    7.
                                 
                                 
                                    Lange glatløbede enkeltladerskydevåben, der markedsføres den 14. september 2018 eller derefter.
                                 
                              
                  
                        III.
                     
                     
                        I dette bilag omfatter definitionen af skydevåben ikke genstande, der normalt ville svare til definitionen, men som:
                        
                                    a)
                                 
                                 
                                    er bygget med henblik på alarmanlæg, signalering, redningsaktioner, slagtning eller harpunfiskeri, eller som er beregnet til industrielle eller tekniske formål, under forudsætning af, at de kun kan anvendes til dette præcise formål
                                 
                              
                                    b)
                                 
                                 
                                    betragtes som antikke våben, for så vidt sådanne våben ikke indgår i kategorierne i afsnit II og er underlagt national lovgivning.
                                 
                              Indtil en koordination er gennemført på EU-niveau, kan medlemsstaterne anvende den nationale lovgivning for de skydevåben, der er omfattet af dette afsnit.
                     
                  
                        IV.
                     
                     
                        I dette bilag forstås ved:
                        
                                    a)
                                 
                                 
                                    »korte skydevåben«: et skydevåben, hvis løb måler højst 30 centimeter, eller hvis samlede længde er højst 60 centimeter
                                 
                              
                                    b)
                                 
                                 
                                    »lange skydevåben«: ethvert andet skydevåben end korte skydevåben
                                 
                              
                                    c)
                                 
                                 
                                    »automatisk skydevåben«: et skydevåben, som efter affyring af et skud automatisk atter bliver skudklart, og hvor der for samme løb ved blot at aktivere aftrækkeren én gang kan affyres flere skud
                                 
                              
                                    d)
                                 
                                 
                                    »halvautomatisk skydevåben«: et skydevåben, der efter affyring af et skud automatisk atter bliver skudklart, og hvor der for samme løb ved blot at aktivere aftrækkeren én gang kun kan affyres ét skud ad gangen
                                 
                              
                                    e)
                                 
                                 
                                    »skydevåben med repetermekanisme«: et skydevåben, hvor der efter affyring af et skud lades ny ammunition via en håndbetjent mekanisme i løbet
                                 
                              
                                    f)
                                 
                                 
                                    »enkeltladerskydevåben«: et skydevåben uden magasin, der før hvert skud skal lades med hånden ved at placere ammunition i patronlageret eller et ladekammer
                                 
                              
                                    g)
                                 
                                 
                                    »panserbrydende ammunition«: ammunition til militært brug med indkapslet projektil med hård kerne, der slår igennem
                                 
                              
                                    h)
                                 
                                 
                                    »brisantammunition«: ammunition til militært brug med projektil indeholdende en ladning, der eksploderer ved anslaget
                                 
                              
                                    i)
                                 
                                 
                                    »brandammunition«: ammunition til militært brug med projektil indeholdende en kemisk blanding, der antændes ved kontakt med luft eller ved anslaget.
                                 
                              
                  
      
      
         
            BILAG II
            DET EUROPÆISKE SKYDEVÅBENPAS
            Passet indeholder følgende rubrikker:
            
                        a)
                     
                     
                        identifikation af besidderen
                     
                  
                        b)
                     
                     
                        identifikation af våbnet eller skydevåbnet, herunder med angivelse af kategorien i henhold til dette direktiv
                     
                  
                        c)
                     
                     
                        passets gyldighedsperiode
                     
                  
                        d)
                     
                     
                        en rubrik, der forbeholdes oplysninger fra den medlemsstat, der har udstedt passet (tilladelsernes art og referencer osv.)
                     
                  
                        e)
                     
                     
                        en rubrik, der forbeholdes oplysninger fra de øvrige medlemsstater (indrejsetilladelse osv.)
                     
                  
                        f)
                     
                     
                        påtegninger:
                        »Dette pas giver kun ret til at foretage rejser til en anden medlemsstat med et eller flere skydevåben klassificeret i kategori A, B eller C, når denne medlemsstat har givet forudgående tilladelse hertil. Sådanne tilladelser kan angives på dette pas.
                        Ovennævnte forudgående tilladelse er i princippet ikke nødvendig for at foretage en rejse med et skydevåben klassificeret i kategori C med henblik på aktiviteter vedrørende jagt eller genopførelse af historiske begivenheder eller med et skydevåben klassificeret i kategori A, B eller C med henblik på sportsskydning på betingelse af, at den rejsende er i besiddelse af skydevåbenpasset og kan godtgøre rejsens formål.«
                        Hvis en medlemsstat i overensstemmelse med artikel 11, stk. 3, har underrettet de øvrige medlemsstater om, at besiddelse af visse skydevåben klassificeret i kategori B eller C er forbudt på dens område eller underkastet krav om tilladelse, tilføjes følgende påtegning:
                        »Indrejse i … [navnet på den eller de pågældende medlemsstater] med dette skydevåben … [identifikation] er forbudt.«
                        »Indrejse i … [navnet på den eller de pågældende medlemsstater] med dette skydevåben … [identifikation] er betinget af godkendelse.«
                     
                  
      
      
         
            BILAG III
            DEL A
            Ophævede direktiver med oversigt over ændringer
            (jf. artikel 26)
            
                        Rådets direktiv 91/477/EØF
                     
                     
                        (EUT L 256 af 13.9.1991, s. 51)
                     
                  
                        Europa-Parlamentets og Rådets direktiv 2008/51/EF
                     
                     
                        (EUT L 179 af 8.7.2008, s. 5)
                     
                  
                        Europa-Parlamentets og Rådets direktiv (EU) 2017/853
                     
                     
                        (EUT L 137 af 24.5.2017, s. 22)
                     
                  DEL B
            Frister for gennemførelse i national ret
            (jf. artikel 26)
            
                        Direktiv
                     
                     
                        Gennemførelsesfrist
                     
                  
                        91/477/EØF
                     
                     
                        31. december 1992
                     
                  
                        2008/51/EF
                     
                     
                        28. juli 2010
                     
                  
                        (EU) 2017/853
                     
                     
                        14. september 2018  (1)
                        
                     
                  
               (1)  Det fremgår dog af artikel 2, stk. 2, i direktiv (EU) 2017/853 at, »Uanset stk. 1 sætter medlemsstaterne de nødvendige love og administrative bestemmelser i kraft for at efterkomme artikel 4, stk. 3 og 4, i direktiv 91/477/EØF som ændret ved nærværende direktiv senest den 14. december 2019«.
         
      
      
         
            BILAG IV
            SAMMENLIGNINGSTABEL
            
                        Direktiv 91/477/EØF
                     
                     
                        Nærværende direktiv
                     
                  
                        Artikel 1
                     
                     
                        Artikel 1
                     
                  
                        Artikel 2
                     
                     
                        Artikel 2
                     
                  
                        Artikel 3
                     
                     
                        Artikel 3
                     
                  
                        Artikel 4, stk. 1 og 2
                     
                     
                        Artikel 4, stk. 1 og 2
                     
                  
                        Artikel 4, stk. 2a
                     
                     
                        Artikel 4, stk. 3
                     
                  
                        Artikel 4, stk. 3
                     
                     
                        Artikel 4, stk. 4
                     
                  
                        Artikel 4, stk. 4
                     
                     
                        Artikel 4, stk. 5
                     
                  
                        Artikel 4, stk. 5
                     
                     
                        Artikel 4, stk. 6
                     
                  
                        Artikel 4a
                     
                     
                        Artikel 5
                     
                  
                        Artikel 5
                     
                     
                        Artikel 6
                     
                  
                        Artikel 5a
                     
                     
                        Artikel 7
                     
                  
                        Artikel 5b
                     
                     
                        Artikel 8
                     
                  
                        Artikel 6
                     
                     
                        Artikel 9
                     
                  
                        Artikel 7, stk. 1-4
                     
                     
                        Artikel 10, stk. 1-4
                     
                  
                        Artikel 7, stk. 4a
                     
                     
                        Artikel 10, stk. 5
                     
                  
                        Artikel 7, stk. 5
                     
                     
                        Artikel 10, stk. 6
                     
                  
                        Artikel 8, stk. 1, første afsnit
                     
                     
                        Artikel 11, stk. 1, første afsnit
                     
                  
                        Artikel 8, stk. 1, andet afsnit
                     
                     
                        —
                     
                  
                        —
                     
                     
                        Artikel 11, stk. 1, andet afsnit
                     
                  
                        Artikel 8, stk. 2 og 3
                     
                     
                        Artikel 11, stk. 2 og 3
                     
                  
                        Artikel 9, stk. 1, indledende tekst
                     
                     
                        Artikel 12, stk. 1, indledende tekst
                     
                  
                        Artikel 9, stk. 1, første led
                     
                     
                        Artikel 12, stk. 1, litra a)
                     
                  
                        Artikel 9, stk. 1, andet led
                     
                     
                        Artikel 12, stk. 1, litra b)
                     
                  
                        Artikel 9, stk. 2
                     
                     
                        Artikel 12, stk. 2
                     
                  
                        Artikel 10
                     
                     
                        Artikel 13
                     
                  
                        Artikel 10a
                     
                     
                        Artikel 14
                     
                  
                        Artikel 10b
                     
                     
                        Artikel 15
                     
                  
                        Artikel 11, stk. 1
                     
                     
                        Artikel 16, stk. 1
                     
                  
                        Artikel 11, stk. 2, første afsnit, indledningen
                     
                     
                        Artikel 16, stk. 2, første afsnit, indledningen
                     
                  
                        Artikel 11, stk. 2, første afsnit, første led
                     
                     
                        Artikel 16, stk. 2, første afsnit, litra a)
                     
                  
                        Artikel 11, stk. 2, første afsnit, andet led
                     
                     
                        Artikel 16, stk. 2, første afsnit, litra b)
                     
                  
                        Artikel 11, stk. 2, første afsnit, tredje led
                     
                     
                        Artikel 16, stk. 2, første afsnit, litra c)
                     
                  
                        Artikel 11, stk. 2, første afsnit, fjerde led
                     
                     
                        Artikel 16, stk. 2, første afsnit, litra d)
                     
                  
                        Artikel 11, stk. 2, første afsnit, femte led
                     
                     
                        Artikel 16, stk. 2, første afsnit, litra e)
                     
                  
                        Artikel 11, stk. 2, første afsnit, sjette led
                     
                     
                        Artikel 16, stk. 2, første afsnit, litra f)
                     
                  
                        Artikel 11, stk. 2, andet, tredje og fjerde afsnit
                     
                     
                        Artikel 16, stk. 2, andet, tredje og fjerde afsnit
                     
                  
                        Artikel 11, stk. 3 og 4
                     
                     
                        Artikel 16, stk. 3 og 4
                     
                  
                        Artikel 12
                     
                     
                        Artikel 17
                     
                  
                        Artikel 13
                     
                     
                        Artikel 18
                     
                  
                        Artikel 13a
                     
                     
                        Artikel 19
                     
                  
                        Artikel 13b
                     
                     
                        Artikel 20
                     
                  
                        Artikel 14, indledningen
                     
                     
                        Artikel 21, indledningen
                     
                  
                        Artikel 14, første led
                     
                     
                        Artikel 21, litra a)
                     
                  
                        Artikel 14, andet led
                     
                     
                        Artikel 21, litra b)
                     
                  
                        Artikel 15
                     
                     
                        Artikel 22
                     
                  
                        Artikel 16
                     
                     
                        Artikel 23
                     
                  
                        Artikel 17
                     
                     
                        Artikel 24
                     
                  
                        Artikel 18
                     
                     
                        —
                     
                  
                        —
                     
                     
                        Artikel 25, 26 og 27
                     
                  
                        Artikel 19
                     
                     
                        Artikel 28
                     
                  
                        Bilag I
                     
                     
                        Bilag I
                     
                  
                        Bilag II
                     
                     
                        Bilag II
                     
                  
                        —
                     
                     
                        Bilag III
                     
                  
                        —
                     
                     
                        Bilag IV